شه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان, له‌ نويسينگه‌ى خوه‌ى پيشوازيكرد له‌ ديڤێد شينكر ده‌سميه‌تده‌ر وه‌زير خارجيه‌ى ئه‌مريكى ئه‌را كاروبار خوه‌رهه‌ڵات ناوين.
له‌و ديداره‌ ك ماسيۆ توله‌ر باڵيۆز ئه‌مريكا له‌ عراق ئاماده‌ى بوێ، باس له‌ دويايين روێداگه‌يل له‌ سوريا و عراق كريا.
هه‌ر له‌ هه‌مان ديدار سه‌رۆك حكومه‌ت هه‌رێم كوردستان نگه‌رانى خوه‌ى ده‌رخست له‌ وه‌رانوه‌ر بارودوخ ئيسه‌ له‌ باكوور خوه‌رهه‌ڵات سوريا و ده‌رئه‌نجامه‌يلێ له‌ ناوچه‌گه‌.
جى باسه‌، له‌لايگ تره‌و باس له‌ ريڕه‌و گفتگووه‌يل ناونى هه‌رێم كوردستان و حكومه‌ت ناوه‌ندى كرياو ئاماژه‌ وه‌يه‌يش كريا ك حكومه‌ت هه‌رێم بڕيگ پيشنيار خسته‌سه‌ ڕوێ و پيشبينى يه‌يش ئه‌كا به‌غدا گامه‌يل راسى بنه‌ێد ئه‌را يه‌كلاكردنه‌وه‌ى كيشه‌يل ناونى هه‌ردوگلا وه‌گووره‌ى ده‌ستوور.
